b'\n_START_ARTICLE_\nAntioh III. Veliki\n_START_SECTION_\nPrihod na prestol in zgodnja kariera\n_START_PARAGRAPH_\nAntioh III. je bil \xc4\x8dlan gr\xc5\xa1ko-makedonske Selevkidske dinastije. Bil je sin kralja Selevka II. Kalinika in Laodike II., rojen leta 241 pr. n. \xc5\xa1t. pri Susi v Iranu.  Na selevkidskem prestolu je nasledil svojega brata Selevka III. Kerauna._NEWLINE_Nasledil je neorganizirano dr\xc5\xbeavo, od katere se je na zahodu odcepila Mala Azija, na vzhodu pa Baktrija, v kateri je vladal Grk Diodot Baktrijski, in Partija, v kateri so vladali nomadski Arsakidi. Kmalu po prihodu na prestol sta se uprli tudi satrapiji Medija in Fars, v katerih sta vladala brata Molon oziroma Aleksander.  _NEWLINE_Mladi kralj, ki je bil pod pogubnim vplivom ministra Hermeja, je namesto upornikov napadel Ptolemejsko Sirijo in do\xc5\xbeivel popoln polom. Podobna usoda je doletela tudi generala, katera je poslal proti Molonu in Aleksandru. Edini voja\xc5\xa1ki uspeh je do\xc5\xbeivel v Mali Aziji, kjer je generala Aheja prisilil k umiku na stare meje cesarstva. _NEWLINE_Leta 221 se je kon\xc4\x8dno obrnil proti vzhodu in zadu\xc5\xa1il Molonov in Aleksandrov upor. Polibij njegov uspeh delno pripisuje temu, da je upo\xc5\xa1teval nasvete generala Zevksisa in ne ministra Hermeja. Sledila je pokoritev Spodnje Medije, ki je na \xc4\x8delu s knezom Artabazanom Medijskim razglasila svojo neodvisnost. Antioh se je zatem znebil ministra Hermeja, tako da ga je ubil, in se leta 220 pr. n. \xc5\xa1t. vrnil v Sirijo. Medtem se je na zahodu ponovno uprl Ahej in se razglasil za kralja Male Azije. Ker Antiohova vojska ni bila dovolj mo\xc4\x8dna za napad nanj, se je Antioh ponovno obrnil proti ptolemejski Siriji.\n_START_SECTION_\nVojne proti drugim gr\xc5\xa1kim vladarjem\n_START_PARAGRAPH_\nAntioh je v vojnih pohodih leta 219 in 218 pr. n. \xc5\xa1t. pri\xc5\xa1el skoraj do meje Ptolemejskega kraljestva, potem pa je ga leta 217 pr. n. \xc5\xa1t. v bitki pri Rafiji premagal Ptolemej IV..  Poraz je izni\xc4\x8dil vse njegove prej\xc5\xa1nje voja\xc5\xa1ke dose\xc5\xbeke in ga prisilil k umiku severno od Libanona._NEWLINE_Leta 216 pr. n. \xc5\xa1t. je Antiohova vojska od\xc5\xa1la v zahodno Malo Azijo, da bi zadu\xc5\xa1ila lokalni upor Antiohovega bratranca Aheja in ga leta 214 pr. n. \xc5\xa1t. pregnala v Sarde. Aheja so zatem ujeli in usmrtili. Mestna citadela v Sardesu se je pod poveljstvom Ahejeve vdove Laodike upirala vse do leta 213 pr. n. \xc5\xa1t. in se nato vdala._NEWLINE_Ko je Antioh III. ponovno osvojil srednjo Malo Azijo, v kateri je moral po sili pustiti na oblasti vladarje v Pergamonu, Bitiniji in Kapadokiji, se je obrnil proti vzhodu. Leta 212 pr. n. \xc5\xa1t. je prisilil Kserksa Armenskega, da je priznal njegovo nadoblast in leta 209 pr. n. \xc5\xa1t. napadel Partijo. Zasedel je njeno prestolnico Hekatompil in za\xc4\x8del prodirati proti Hikarniji. Partski kralj Arsak II. ga je zaprosil za mir in ga tudi dosegel.\n_START_SECTION_\nPohod v Baktrijo in Indijo\n_START_PARAGRAPH_\nLeta 209 pr. n. \xc5\xa1t. je Antioh vdrl v Baktrijo, kjer je prej\xc5\xa1njega upornika izpodrinil  gr\xc5\xa1ko-baktrijski kralj Evtidem I.. Antioh je bil tudi tokrat  uspe\xc5\xa1en. V bitki pri Ariju je porazil Evtidema, ki se je po porazu umaknil v svojo prestolnico Baktro (Balh). Po dolgem  obleganju Balha je dosegel \xc4\x8dasten mir in Antiohovo obljubo, da bo dal Evtidemovemu sinu Demetriju za \xc5\xbeeno eno od svojih h\xc4\x8dera._NEWLINE_Antioh je nato po zgledu na Aleksandra Velikega po dolini Kabul od\xc5\xa1el do kraljestva indijskega kralja Sofagasena in se nato 206/205 pr. n. \xc5\xa1t. preko Sistana in Kermana leta vrnil na zahod.\n_START_SECTION_\nPerzija in Kelesirija\n_START_PARAGRAPH_\nIz Selevkije na Tigrisu je od\xc5\xa1el na kratek pohod proti Gerhi na arabski obali Perzijskega zaliva. Izgleda, da mu je uspelo v celoti obnoviti selevkidsko oblast na vzhodu, zato je dobil naslov Veliki (Antiohos Megas). _NEWLINE_Ko je leta 205/204 pr. n. \xc5\xa1t. egiptovski prestol nasledil mladoletni Ptolemej V. Epifan, naj bi Antioh sklenil  tajni sporazum  s Filipom V. Makedonskim o delitvi ptolemejskih posesti. Po tem dogovoru bi Makedonci dobili egiptovske posesti ob Egejskem morju in v Kireni, Antioh pa Ciper in Egipt._NEWLINE_Antioh je ponovno napadel ptolemejski provinci Kelesirijo in Fenicijo in ju zasedel, potem pa ga je leta  199 pr. n. \xc5\xa1t. od tam pregnal Ptolemejev general Skopas. Skopasova zasedba je bila kratkotrajna, ker ga je Antioh \xc5\xbee naslednje leto porazil v bitki pri Paniju. Poraz je ozna\xc4\x8dil konec ptolemejske vladavine v Judeji.\n_START_SECTION_\nVojna z Rimom in smrt\n_START_PARAGRAPH_\nPo zmagi je malo po morju malo po kopnem od\xc5\xa1el v Malo Azijo, da bi zavaroval mesta v ptolemejskih  \xc4\x8dezmorskih posestih in neodvisna gr\xc5\xa1ka mesta. Njegov poseg je spro\xc5\xbeil nasprotovanje Rimske republike, ker sta se ji prito\xc5\xbeili mesti  Smirna in Lampsak na zahodni maloazijski obali. Napetost je \xc5\xa1e narasla po Antiohovi vzpostavitvi opori\xc5\xa1\xc4\x8da v Trakiji leta 196 pr. n. \xc5\xa1t.. Umik Rimljanov iz Gr\xc4\x8dije zaradi vojne s Karta\xc5\xbeani je dala Antiohu prilo\xc5\xbenost za napad. _NEWLINE_Leta 192 pr. n. \xc5\xa1t. je z 10.000 mo\xc5\xbemi napadel Gr\xc4\x8dijo, kjer je bil izvoljen za vrhovnega poveljnika Etolske zveze. Rimljani pod poveljstvom konzula Manija Acilija Glabrija so \xc5\xbee naslednje leto v bitki pri Termopilah popolnoma uni\xc4\x8dili njegovo vojsko in ga prisilili k umiku v Malo Azijo. Po zmagi so mu sledili v Malo Azijo in leta 190 pr. n. \xc5\xa1t. pod poveljstvom Lucija Kornelija Scipija ponovno odlo\xc4\x8dilno zmagali v bitki pri Magneziji. Po porazu v pomorski bitki pred Sido je Rimljanom v roke padla cela Mala Azija._NEWLINE_Antioh III. je moral po dolo\xc4\x8dilih mirovne pogodbe, podpisane v Apameji leta 188 pr. n. \xc5\xa1t., Rimljanom prepustiti vse ozemlje severno od Taurusa, katero je Rimska republika razdelila svojim lokalnim zaveznikom. Po rimskem udaru na selevkidsko dr\xc5\xbeavo so obmejne province cesarstva ponovno razglasile svojo neodvisnost. Antioh se je odpravil na nov vojni pohod proti vzhodu, kjer je med plenjenjem Baalovega templja v  Elyma\xc3\xafsu v Perziji leta 187 pr. n. \xc5\xa1t. umrl.'